## Odluka o davanju koncesije za osnivanje Slobodne zone Bjelovar

### NN 14/2003 (29.1.2003.), Odluka o davanju koncesije za osnivanje Slobodne zone Bjelovar

# VLADA REPUBLIKE HRVATSKE

195

Na teme­lju članka 7. i članka
9. stavka 1. Zakona o slobodnim zonama (»Narodne novine«, br. 44/96, 78/99 i
127/2000), Vlada Republike Hrvatske je na sjednici održanoj 23. siječ­nja 2003.
godine, donijela

## ODLUKU

### O DAVANJU KONCESIJE ZA OSNIVANJE SLOBODNE ZONE BJELOVAR

I.

Vlada Republike Hrvatske (u da­lj­njem
tekstu: Davate­lj koncesije), daje koncesiju za osniva­nje slobodne zone
društvu Po­slov­ni park Bjelovar d.o.o., sa sjedištem u Bjelovaru, Ivana Gun­dulića
1 (u da­lj­njem tekstu: Korisnik koncesije), za osniva­nje Slobodne zone
Bjelovar.

II.

Slobodna zona Bjelovar obuhvaća
područje u ukupnoj površini od 221.261 m2 i obuhvaća katastarske
općine:

– Gor­nje Plavnice s
katastarskim česticama broj 1858/1, 1147; 1862 i 1657/2a, ukupne površine
205.270 m2;

– Bjelovar – Hrgov­ljani – Nove
Plavnice s katastarskim česticama broj 288/1, 289/1 i 2123/1, ukupne površine
15.991 m2.

III.

Ovlašćuje se ministar
gospodarstva da, u roku od 30 dana od dana stupa­nja na snagu ove Odluke, s Korisnikom
koncesije sklopi ugovor o koncesiji kojim će se deta­ljno utvrditi ovlašte­nja,
prava i obveze Korisnika koncesije.

Ako Korisnik koncesije, u roku
iz stavka 1. ove točke, ne potpiše ugovor o koncesiji, gubi sva prava određena
ovom Odlukom.

IV.

Koncesija iz točke I. ove Odluke
dodje­ljuje se na vremensko razdob­lje od 25 godina, računajući od dana sklapa­nja
ugovora o koncesiji.

V.

Korisnik koncesije dužan je, u
roku od šest mjeseci od dana stupa­nja na snagu ove Odluke, osigurati sredstva
za osniva­nje i početak rada slobodne zone, te donijeti akt o osniva­nju
slobodne zone.

VI.

Korisnik koncesije dužan je
prije početka rada slobodne zone, donijeti pravilnik o uvjetima za obav­lja­nje
djelatnosti u slobodnoj zoni i objaviti ga u jednom od glasila Hrvatske
gospodarske komore.

Ukoliko ovu obvezu korisnik
koncesije ne izvrši u roku, Odluka prestaje važiti.

VII.

Slobodna zona može započeti s
radom kada sae donese rješe­nje da su ispu­njeni uvjeti za početak rada zone.

VIII.

Korisnik koncesije obvezuje se
na uredno plaća­nje godiš­nje naknade za koncesiju u iznosu od 2% prihoda.

Naknada iz stavka 1. ove točke
uplaćuje se dva puta godiš­nje, najkasnije do 31. ožujka i 30. rujna tekuće
godine i to: 50% u korist državnog proračuna i 50% u korist proračuna jedinice
lokalne samouprave na čijem području se nalazi slobodna zona.

IX.

Korisnik
koncesije dužan je svim korisnicima zone osigurati jednake uvjete za obav­lja­nje
poslovnih aktivnosti i gospodarskih djelatnosti u slobodnoj zoni.

X.

Na
području slobodne zone mogu se obav­ljati s­ljedeće djelatnosti: proizvod­nja i
opleme­njiva­nje roba, trgovina na veliko, posredova­nje u trgovini, pruža­nje
usluga, bankarski i drugi nov­čani poslovi, te pruža­nje usluga osigura­nja i
reosigura­nja imovine i osoba.

XI.

Korisnik
koncesije dužan je osigurati uvjete da se građe­vinske aktivnosti i poslova­nje
na području slobodne zone obav­lja sukladno propisima Republike Hrvatske iz
djelokruga prostornog uređe­nja, zaštite okoliša i građe­nja.

XII.

Ova
Odluka stupa na snagu danom donoše­nja, a objavit će se u »Narodnim novinama«.

Klasa:
413-05/02-02/05
Urbroj: 5030116-03-1
Zagreb, 23. siječ­nja 2003.

Predsjednik
**Ivica Račan,** v. r.

Odluka, NN 14/2003-195